कश्मीर टाइम्स
कश्मीर टाइम्स एक भारतीय अंग्रेजी भाषा का दैनिक समाचार पत्र है जो भारत के कश्मीर से प्रकाशित होता है। इसे पहली बार १९५४ में साप्ताहिक के रूप में प्रकाशित किया गया था। १९६४ में इसे दैनिक के रूप में परिवर्तित कर दिया गया। यह अखबार जम्मू-कश्मीर का सबसे पुराना और सबसे ज्यादा प्रसारित अखबार है और इसकी कुल सदस्यता २० लाख है, इसे दुनिया भर में "कश्मीर मामलों की कुंजी" के रूप में भी जाना जाता है। १९ अक्टूबर २०२० को कश्मीर टाइम्स के श्रीनगर कार्यालय को भारत सरकार ने बिना किसी स्पष्टीकरण के सील कर दिया।